Unge lovende

Unge lovende er en norsk dramaserie som gikk på NRK-TV fra 2015 til 2018. Serien handler om livene til tre venninner i 20-årene i Oslo som prøver å følge drømmene sine. Serien ble skapt av Siri Seljeseth. Hovedrollene spilles av Seljeseth, Gine Cornelia Pedersen og Alexandra Gjerpen. Serien ble produsert av Monster Scripted.  

I tillegg til å bli vist på lineært TV, ble serien ble lagt ut på strømmeplattformen NRK Nett-TV.

Bakgrunn 
Seljeseth fant inspirasjon til serien i sitt eget liv som standup-komiker i USA, og spesielt en opplevelse der hun ble nektet innreise i landet fordi hun ikke kunne dokumentere at hun var i stand til å forsørge seg selv.

Priser og utmerkelser 
Unge Lovende har vunnet tre fagpriser under Gullruten: Gullruten 2016 i klassen «Beste manus TV-drama» (Siri Seljeseth, Mads Løken og Birgitte Wegener), Gullruten 2017 i klassen «Beste klipp TV-drama» (Karsten Meinich, Thomas Grotmol og Trude Lirhus) og Gullruten 2018 i klassen «Beste klipp TV-drama» (Karsten Meinich, Thomas Grotmol og Trude Lirhus). I tillegg har serien vært nominert i klassene «Beste TV-drama» (2016 og 2019), «Beste kvinnelige skuespiller» (Gine Cornelia Pedersen i 2016 og 2017, Alexandra Gjerpen i 2016), «Beste nye programserie» (2016), «Beste regi TV-drama» (2016, 2017 og 2019) og «beste klipp, TV-drama» (2019).

Rolleliste 

Siri Seljeseth som «Elise»
Gine Cornelia Pedersen som «Nenne»
Alexandra Gjerpen som «Alex»
 Jakob Oftebro som «Anders»
 Ole Christoffer Ertvaag som «Kimmo»
 Inga Ibsdotter Lilleaas som «Sara»
 Ingunn Beate Øyen som «Sissel»
 Kristin Jess Rodin som «Oda»
 Kirsti Eline Torhaug som «Tone»
 Anders. T. Andersen som «Kjetil»
 Halvor Hravn Jellum Johansson som «Halvor»
 Julie Johansen som «Linn Jeanette»
 Nadia Björk som «Anna»
 Iver Innset som «Henrik»
 Patrik Syversen som «Marius»
 Andreas Stoltenberg som «Jens»
 Silje Storstein som «Thale»

Episoder

Sesong 1 
Den første sesongen introduserer de tre hovedrollene: Elise, Alex og Nenne. Elise får ikke fornyet visumet sitt til USA, og må derfor bli værende i hovedstaden en periode. Hjemme treffer hun på Anders, og flere ting fører til ett komplisert forhold de to i mellom. Alex søker seg inn på Teaterhøgskolen og sliter med selvtilitten til siste opptaksprøve. Nenne forsøker å gi ut sin egen bok, men må gjøre flere utradisjonelle trekk for å få til drømmen om bokutgivelse.

Mottakelse

Seertall

Referanser

Eksterne lenker 
 

TV-produksjoner på NRK
Norske dramaserier
Norske TV-serier fra 2010-årene
Norske ungdomsserier
TV-program med vinnere av Gullrutens fagpris